pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ก.อุตฯ ออก มอก.เอส “การบริการดัดแปลงรถยนต์และรถจักรยานยนต์ไฟฟ้า” หนุน SMEs ไทย รับกระแสยานยนต์ไฟฟ้า
วันจันทร์ที่ 12 ธันวาคม 2565
ก.อุตฯ ออก มอก.เอส “การบริการดัดแปลงรถยนต์และรถจักรยานยนต์ไฟฟ้า” หนุน SMEs ไทย รับกระแสยานยนต์ไฟฟ้า
กระทรวงอุตสาหกรรม ประกาศมาตรฐาน มอก. เอส “การบริการดัดแปลงรถยนต์และรถจักรยานยนต์ไฟฟ้า” รับกระแสความนิยมยานยนต์ไฟฟ้าของผู้บริโภค พร้อมเปิดโผ มอก.เอสที่จะประกาศปีหน้าอีก 80 มาตรฐาน
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เปิดเผยว่า กระทรวงอุตสาหกรรม ได้เร่งรัดให้สํานักงานมาตรฐานผลิตภัณฑ์อุตสาหกรรม (สมอ.) จัดทํามาตรฐานยานยนต์ไฟฟ้าและที่เกี่ยวข้องออกมาอย่างต่อเนื่อง โดยล่าสุดได้ออกประกาศมาตรฐานอุตสาหกรรมเอส หรือ มอก.เอส ซึ่งเป็นมาตรฐานที่กําหนดขึ้นเพื่อให้การรับรองคุณภาพผลิตภัณฑ์และบริการของผู้ประกอบการ SMEs หรือวิสาหกิจชุมชนที่ต้องการเครื่องหมายการันตีสินค้าหรือบริการ เพื่อสร้างความเชื่อมั่นแก่ผู้บริโภค จํานวน 2 มาตรฐาน ได้แก่ การบริการดัดแปลงรถยนต์ไฟฟ้าและการบริการดัดแปลงรถจักรยานยนต์ไฟฟ้า หลังผู้บริโภคให้ความสนใจเปลี่ยนมาใช้ยานยนต์ไฟฟ้าเพิ่มมากขึ้นอย่างต่อเนื่อง ในขณะเดียวกันผู้บริโภคบางส่วนเลือกที่จะนํารถยนต์หรือรถจักรยานยนต์ที่มีอยู่ไปดัดแปลงให้เป็นรถยนต์ไฟฟ้าหรือรถจักรยานยนต์ไฟฟ้า เพื่อประหยัดค่าใช้จ่ายในการซื้อรถไฟฟ้าคันใหม่ จึงนับว่าเป็นโอกาสที่ผู้ประกอบการ SMEs ที่อยู่ในอุตสาหกรรมชิ้นส่วนยานยนต์ หรือ อู่ซ่อมรถต่าง ๆ จํานวนหลายร้อยรายในประเทศ จะได้มีโอกาสพัฒนาศักยภาพการให้บริการ และมีเวลาปรับตัวเพื่อเข้าสู่อุตสาหกรรมยานยนต์ไฟฟ้าในอนาคต และหากพัฒนาจนได้รับการรับรองมาตรฐานการบริการดัดแปลงรถไฟฟ้า ก็สามารถสร้างโอกาสเติบโตทางธุรกิจดัดแปลงรถยนต์สันดาปเป็นรถยนต์ไฟฟ้า (EV Conversion) ได้
นายบรรจง สุกรีฑา เลขาธิการสํานักงานมาตรฐานผลิตภัณฑ์อุตสาหกรรม กล่าวเพิ่มเติมว่า สําหรับมาตรฐาน มอก.เอส การบริการดัดแปลงรถยนต์ไฟฟ้า และ มอก.เอส การบริการดัดแปลงรถจักรยานยนต์ไฟฟ้าที่ สมอ. กําหนดขึ้นนั้น เป็นมาตรฐานสําหรับผู้ประกอบการ SMEs โดยเฉพาะ โดยมาตรฐานนี้จะครอบคลุมการบริการดัดแปลงรถเพื่อให้สามารถใช้มอเตอร์ไฟฟ้าเพียงอย่างเดียวเป็นเครื่องกําเนิดพลังงานที่ใช้ในการขับเคลื่อน แต่ไม่ครอบคลุมถึงบริการทดสอบ บริการตรวจสอบ บริการออกหนังสือรับรองความมั่นคงแข็งแรงของรถและส่วนควบหรือเครื่องอุปกรณ์ของรถ และบริการยื่นขออนุญาตให้ใช้รถที่ทําการแก้ไขเพิ่มเติมหรือดัดแปลงตามกฎหมายว่าด้วยรถยนต์และกฎหมายว่าด้วยการขนส่งทางบก เพื่อให้สถานประกอบการที่ให้บริการดัดแปลงรถยนต์ไฟฟ้าหรือรถจักรยานยนต์ไฟฟ้า มีระบบการจัดการคุณภาพการบริการที่มีมาตรฐาน ซึ่งจะสร้างความเชื่อถือให้แก่ผู้บริโภคมากขึ้น และยกระดับมาตรฐานการให้บริการให้แก่ผู้ประกอบการ SMEs อีกด้วย
สําหรับในปี 2566 สมอ. จะประกาศมาตรฐาน มอก.เอส ใหม่ อีก 50 มาตรฐาน รวมทั้งแก้ไขทบทวนมาตรฐานเดิมอีก 30 มาตรฐาน รวมเป็น 80 มาตรฐาน เช่น การบริการออกแบบ ดัดแปลง และตกแต่งรถ การบริการท่องเที่ยวสําหรับกลุ่มสูงอายุ การบริการติดตั้งกระจกรถยนต์ การบริการติดตั้งหรือดัดแปลงเครื่องยนต์ ผ้าอ้อมรักษ์โลก ที่นอนลดแผลกดทับ (ที่นอนโฟมยางพาราเจาะรู) และภาชนะเซรามิกสําหรับประคบร้อนเย็น เป็นต้น ซึ่งหากผู้ประกอบการ SMEs ต้องการยื่นขอรับการรับรองมาตรฐาน มอก.เอส สามารถยื่นคําขอออนไลน์ได้ที่ https://service.tisi.go.th/e-sdo/web/request/create โดยสามารถสอบถามรายละเอียดเพิ่มเติมได้ที่ กองกํากับองค์กรด้านการมาตรฐาน โทร 0 2430 6826 ในเวลาราชการ เลขาธิการ สมอ. กล่าวทิ้งท้าย
12 ธันวาคม 2565
รัฐบาลไทย-ข่าวทำเนียบรัฐบาล-ได้เวลาปลดปล่อยความสนุกสนาน และเพลิดเพลิน เต็มอิ่มไปกับ #ร้านกระทรวงอุตสาหกรรม โซนหน่วยงานราชการ ในงานกาชาดประจำปี 2565
วันจันทร์ที่ 12 ธันวาคม 2565
ได้เวลาปลดปล่อยความสนุกสนาน และเพลิดเพลิน เต็มอิ่มไปกับ #ร้านกระทรวงอุตสาหกรรม โซนหน่วยงานราชการ ในงานกาชาดประจําปี 2565
ร้านกระทรวงอุตสาหกรรม โซนหน่วยงานราชการ ในงานกาชาดประจําปี 2565 พร้อมยกทัพความสุขแบบจัดเต็มตลอด 11 วัน 11 คืน
สนุกไปกับ เกม “กระสวยอวกาศ” พร้อมให้ ลวง คว้า จับ แทง
ร่วมสนุกลุ้นรับของรางวัลมากมายจากร้านกระทรวงอุตสาหกรรม
อาทิ เครื่องใช้ไฟฟ้า เครื่องอุปโภคบริโภค ตุ๊กตาน่ารักเอาไปนอนกอดรับไออุ่นแบบเต็มคาราเบลในหนาวนี้
สุขไปกับความบันเทิงเกินพิกัดกับ เหล่าศิลปิน ดารา ที่รวมพาเหรดยกความสนุกสนานมาส่งท้ายปี
กับร้านกระทรวงอุตสาหกรรม อาทิ แกงส้ม ธนทัต ตั้ม เดอะสตาร์ ฮั่น เดอะสตาร์
สนั่นไปกับของที่ระลึกจากกระทรวงอุตสาหกรรม (MIND) เพียงแค่มาเที่ยวงานกาชาด
โดยถ่ายรูปคู่กับร้านกระทรวงอุตสาหกรรม ปักหมุดร้านกระทรวงอุตสาหกรรม
พร้อมโพสต์แบบสถานะเชิญชวนเพื่อนในเฟซบุ๊ค ♥️ ติด #ร้านกระทรวงอุตสาหกรรม
รับของที่ระลึกไปแบบฟิน ๆ กันเลย
8 - 18 ธันวาคม 2565
11.00 - 22.00 น.
สวนลุมพินี ประตู 3 โซน 3 ฝั่งถนนพระราม 4 บูธ 3.4
#ร้านกระทรวงอุตสาหกรรม
#งานกาชาด2565
#งานกาชาด
#Redcrossfair2022
#ธันวานี้มีนัดกันนะ
รัฐบาลไทย-ข่าวทำเนียบรัฐบาล-รัฐบาลเตรียมบูรณปฏิสังขรณ์ วัดอายุมากกว่า 100 ปี 138 แห่ง  พร้อมเปิดพิพิธภัณฑ์อัลกุรอาน เดินหน้าสังคมพหุวัฒนธรรมจังหวัดชายแดนใต้
วันจันทร์ที่ 12 ธันวาคม 2565
รัฐบาลเตรียมบูรณปฏิสังขรณ์ วัดอายุมากกว่า 100 ปี 138 แห่ง  พร้อมเปิดพิพิธภัณฑ์อัลกุรอาน เดินหน้าสังคมพหุวัฒนธรรมจังหวัดชายแดนใต้
รัฐบาลเตรียมบูรณปฏิสังขรณ์ วัดอายุมากกว่า 100 ปี 138 แห่ง  พร้อมเปิดพิพิธภัณฑ์อัลกุรอาน เดินหน้าสังคมพหุวัฒนธรรมจังหวัดชายแดนใต้
วันนี้ 12 ธันวาคม 2565 นางสาวรัชดา ธนาดิเรก รองโฆษกประจําสํานักนายกรัฐมนตรี ในฐานะกรรมการผู้แทนพิเศษของรัฐบาลในการแก้ปัญหาจังหวัดชายแดนภาคใต้ เปิดเผยว่า ตามข้อสั่งการนายกรัฐมนตรีให้การบริหารจังหวัดชายแดนภาคใต้ยึดการมีส่วนร่วม และให้ความสําคัญของสังคมพหุวัฒนธรรม ขณะนี้ ศูนย์อํานวยการบริหารจังหสัดชายแดนใต้ (ศอ.บต.) ผู้เป็นหน่วยงานหลัก ร่วมกับสํานักงานพระพุทธศาสนาแห่งชาติ กรมศิลปากร กอ.รมน.ภาค 4 ส่วนหน้า และหน่วยงานที่เกี่ยวข้อง จะดําเนินโครงการ การปฏิสังขรณ์วัดที่มีอายุมากกว่า 100 ปี ซึ่งมีอยู่ 138 แห่งในจังหวัดชายแดนภาคใต้ที่ชํารุดทรุดโทรมจํานวนมาก รวมถึงวัดที่อยู่ในพื้นที่โดดเดี่ยว ห่างไกล ให้กลับสู่สภาพปกติ เพื่อให้ชุมชนไทยพุทธ ได้มีวัดในพื้นที่เป็นศูนย์รวมจิตใจสามารถประกอบกิจกรรมทางพระพุทธศาสนาได้ตามปกติ และสร้างพื้นที่กลางทางศาสนาเพื่อส่งเสริมการอยู่ร่วมกันในสังคมพหุวัฒนธรรม ซึ่งในเบื้องต้น ปี 66 จะดําเนินการปฏิสังขรณ์วัดเก่า 10 แห่ง และ 7 วัดที่อยู่ห่างไกล
ควบคู่กันไป รัฐบาลให้ความสําคัญกับการอนุรักษ์มัสยิดเก่าแก่ และได้สร้างพิพิธภัณฑ์มรดกทางวัฒนธรรมอิสลามและศูนย์การเรียนรู้อัลกุรอานในพื้นที่ของโรงเรียนสมานมิตรวิทยา อําเภอยี่งอ จังหวัดนราธิวาส เพื่อเป็นแหล่งศึกษาค้นคว้าเกี่ยวกับคัมภีร์อัลกุรอานโบราณและมรดกวัฒนธรรมอิสลาม ตลอดจนเป็นสถานที่จัดเก็บและจัดแสดงนิทรรศการเกี่ยวกับคัมภีร์อัลกุรอานที่ได้มาตรฐานสากล และเป็นสื่อกลางในการสร้างสัมพันธ์ที่ดีอันจะนําไปสู่การอยู่ร่วมกันอย่างสันติสุข ขณะนี้ มีชาวต่างชาติและนักวิชาการจากสถาบันการศึกษาในต่างประเทศมาเยือนจํานวนมาก คาดจะเปิดให้เข้าชมอย่างเป็นทางการในเร็วๆนี้
“รัฐบาลให้ความสําคัญกับการทํานุบํารุงศาสนาและส่งเสริมการอยู่ร่วมกันในสังคมพหุวัฒนธรรม นอกจากการบูรณปฏิสังขรณ์โบราณสถาน และอนุรักษ์โบราณวัตถุทางศาสนาแล้ว รัฐบาลยังได้จัดสรรงบประมาณให้กับศอ.บต เพื่อพาชาวไทยพุทธไปแสวงบุญที่สังเวชนียสถาน ณ ประเทศอินเดีย – เนปาล ในช่วงต้นปีหน้า และชาวไทยมุสลิมจะได้ไปร่วมประกอบพิธีฮัจญ์ ณ ประเทศซาอุดิอาระเบีย โดยประชาชนจะต้องเป็นผู้ที่เข้าร่วมกิจกรรมส่งเสริมคนดีมีคุณธรรมในจังหวัดชายแดนภาคใต้ และได้รับการคัดสรรจากคณะกรรมการ ซึ่งการพาประชาชนไปแสวงบุญดังกล่าว เพื่อส่งเสริมการทําหน้าที่ของผู้ที่มีบทบาทในการพัฒนาพื้นที่ และทําคุณประโยชน์ให้แก่สังคม และจะได้ต่อยอดการสร้างคนดีสร้างสันติสุข สร้างคุณธรรมในสังคมต่อไป “ นางสาวรัชดา กล่าว
รัฐบาลไทย-ข่าวทำเนียบรัฐบาล-​รัฐมนตรีฯ สุริยะ ร่วมฉลองสุดยิ่งใหญ่ มิตซูบิชิ มอเตอร์ส ประเทศไทย ส่งออกรถยนต์ 5 ล้านคัน
วันจันทร์ที่ 12 ธันวาคม 2565
​รัฐมนตรีฯ สุริยะ ร่วมฉลองสุดยิ่งใหญ่ มิตซูบิชิ มอเตอร์ส ประเทศไทย ส่งออกรถยนต์ 5 ล้านคัน
​รัฐมนตรีฯ สุริยะ ร่วมฉลองสุดยิ่งใหญ่ มิตซูบิชิ มอเตอร์ส ประเทศไทย ส่งออกรถยนต์ 5 ล้านคัน
เมื่อวันที่ 9 ธันวาคม 2565 นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ร่วมเป็นประธานพิธีฉลองชัยในวาระที่บริษัท มิตซูบิชิ มอเตอร์ส (ประเทศไทย) จํากัด มียอดส่งออกรถยนต์สะสมรวม 5 ล้านคัน โดยมี มร.นะชิดะ คะสุยะ เอกอัครราชทูตวิสามัญผู้มีอํานาจเต็มแห่งญี่ปุ่น ประจําราชอาณาจักรไทย กล่าวแสดงความยินดี มร.เออิอิชิ โคอิโตะ กรรมการผู้จัดการใหญ่ บริษัท มิตซูบิชิ มอเตอร์ส (ประเทศไทย) จํากัด กล่าวถึงผลสําเร็จของบริษัท ณ ท่าเทียบเรือ เอ็น วาย เค เทอร์มินอล เอวัน (A1) ท่าเรือแหลมฉบัง จังหวัดชลบุรี
ศูนย์การผลิตรถยนต์ของบริษัท มิตซูบิชิ มอเตอร์ส (ประเทศไทย) จํากัด ที่นิคมอุตสาหกรรมแหลมฉบัง ถือว่าเป็นศูนย์กลางการผลิตรถยนต์มิตซูบิชิที่ใหญ่ที่สุดในโลกนอกประเทศญี่ปุ่น มีกําลังการผลิตรถยนต์มากกว่า 400,000 คันต่อปี มีการส่งออกรถยนต์มากเป็นอันดับต้น ๆ ไปยังประเทศต่าง ๆ กว่า 120 ประเทศทั่วโลก โดยรถยนต์รุ่นหลักที่มีการส่งออกไปยังตลาดต่างประเทศสูงสุด คือ “มิตซูบิชิ ไทรทัน” ทั้งนี้ ความสําเร็จของมิตซูบิชิ มอเตอร์ส ในวันนี้ ถือเป็นอีกก้าวสําคัญของประเทศไทยและประชาชนคนไทย ในการขับเคลื่อนการเติบโตของอุตสาหกรรมยานยนต์ไทยให้ขยายตัวอย่างต่อเนื่องในทุกมิติ นําไปสู่ความแข็งแกร่งของเศรษฐกิจไทยในภาพรวมต่อไป
โดยภายในงานดังกล่าว ได้รับเกียรติจาก นายณัฐพล รังสิตพล ปลัดกระทรวงอุตสาหกรรม นายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นายวีริศ อัมระปาล ผู้ว่าการการนิคมอุตสาหกรรมแห่งประเทศไทย นางอรรชกา สีบุญเรือง ที่ปรึกษาบริษัท มิตซูบิชิ มอเตอร์ส (ประเทศไทย) จํากัด มร.โทโมฟุมิ ฮิราคุ ประธานเจ้าหน้าที่บริหาร บริษัท มิตซูบิชิ มอเตอร์ส คอร์ปอเรชั่น เข้าร่วมในพิธีดังกล่าวด้วย
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ให้กำลังใจนักกีฬาแบดมินตันไทยทุกคน ที่เป็นตัวแทนชาวไทยในการแข่งขัน HSBC BWF World Tour Finals 2022
วันจันทร์ที่ 12 ธันวาคม 2565
โฆษกรัฐบาลเผย นายกฯ ให้กําลังใจนักกีฬาแบดมินตันไทยทุกคน ที่เป็นตัวแทนชาวไทยในการแข่งขัน HSBC BWF World Tour Finals 2022
คว้ารองแชมป์สองประเภท
วันนี้ (12 ธันวาคม 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้กําลังใจและชื่นชมความมุ่งมั่นตั้งใจของนักกีฬาแบดมินตันไทยทุกคน ที่เป็นตัวแทนชาวไทยในการแข่งขัน HSBC BWF World Tour Finals 2022 สามารถครองตําแหน่งรองแชมป์ได้สองประเภท
โฆษกประจําสํานักนายกรัฐมนตรีเปิดเผยว่า สําหรับแบดมินตันรายการใหญ่ HSBC BWF World Tour Finals 2022 ซึ่งจัดการแข่งขันขึ้นระหว่างวันที่ 7- 11 ธันวาคม 2565 ที่อาคารกีฬานิมิบุตร สนามกีฬาแห่งชาติ กรุงเทพมหานคร นั้น ทัพนักกีฬาไทยเป็นตัวแทนชาวไทยได้อย่างเต็มภาคภูมิ โดยผลการแข่งขันในรอบชิงชนะเลิศ ประเทศไทยครองตําแหน่งรองแชมป์สองประเภท ได้แก่ ประเภทหญิงคู่ อันนา นันทน์กาญจน์ และ มูนา เบญญาภา เอี่ยมสอาด แพ้ให้กับ เฉิน ยิงเฉิน กับ เจีย ยี่ฟาน และคู่ผสม บาส เดชาพล พัววรานุเคราะห์ กับ ปอป้อ ทรัพย์สิรี แต้รัตนชัย แพ้ เจิ้ง ซีเว่ย กับ หวง หย่าเฉียง
ทั้งนี้ แม้จะมีนักกีฬาที่อาจไม่สมหวังในการแข่งขันครั้งนี้ ก็ขอให้เก็บประสบการณ์เป็นแรงผลักดัน และเป็นกําลังใจให้ทําสําเร็จในการแข่งขันครั้งต่อไป
“นายกรัฐมนตรีขอบคุณนักกีฬา เจ้าหน้าที่ และหน่วยงานที่เกี่ยวข้องที่มีส่วนร่วมในการแข่งขัน การจัดการแข่งขันให้ประสบความสําเร็จครั้งนี้ โดยการจัดแข่งขันในประเทศไทยเป็นอีกหนึ่งกิจกรรมที่มีส่วนกระตุ้นเศรษฐกิจในประเทศ ทั้งนี้ นายกรัฐมนตรียินดีกับความสําเร็จของนักกีฬาทุกคน และเป็นกําลังใจให้นักกีฬาทุกคนในการแข่งขันครั้งต่อๆ ไป เชื่อมั่นว่า ไทยมีศักยภาพไม่แพ้ใครในแวดวงกีฬาโลก และเชื่อมั่นว่าแฟนกีฬาชาวไทยพร้อมให้กําลังใจในการแข่งขันเสมอ” นาย อนุชาฯ กล่าว
รัฐบาลไทย-ข่าวทำเนียบรัฐบาล-กรมสมเด็จพระเทพฯ เสด็จฯ เปิดงานกาชาดประจำปี 2565 กระทรวงอุตฯ น้อมรวมใจจัดงานใหญ่ มอบโชคลุ้นรางวัลสร้างความสุขให้ประชาชนตลอด 11 วัน
วันอาทิตย์ที่ 11 ธันวาคม 2565
กรมสมเด็จพระเทพฯ เสด็จฯ เปิดงานกาชาดประจําปี 2565 กระทรวงอุตฯ น้อมรวมใจจัดงานใหญ่ มอบโชคลุ้นรางวัลสร้างความสุขให้ประชาชนตลอด 11 วัน
กรมสมเด็จพระเทพฯ เสด็จฯ เปิดงานกาชาดประจําปี 2565 กระทรวงอุตฯ น้อมรวมใจจัดงานใหญ่ มอบโชคลุ้นรางวัลสร้างความสุขให้ประชาชนตลอด 11 วัน
สวนลุมพินี 8 ธันวาคม 2565 : สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี อุปนายิกาผู้อํานวยการสภากาชาดไทย เสด็จฯ ไปทรงเปิดงานกาชาดประจําปี 2565 ภายใต้แนวคิด “9 ทศวรรษใต้ร่มพระบารมี สดุดีสภานายิกาสภากาชาดไทย” เพื่อเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ในโอกาสมหามงคลเฉลิมพระชนมพรรษา 90 พรรษา และทรงดํารงตําแหน่งสภานายิกาสภากาชาดไทยครบ 66 ปี ภายในงานมีกิจกรรมจากหน่วยงานต่าง ๆ ทั้งภาครัฐและเอกชนมาให้ประชาชนได้ร่วมสนุก และลุ้นรับรางวัล รวมถึงมีผลิตภัณฑ์มาจําหน่ายในราคาพิเศษมากมาย โดยมี ดร.ณัฐพล รังสิตพล ปลัดกระทรวงอุตสาหกรรม เฝ้ารับเสด็จ ณ พลับพลาพิธี ห้องสมุดประชาชน สวนลุมพินี กรุงเทพมหานคร
สําหรับร้านกระทรวงอุตสาหกรรม จัดขึ้นภายใต้แนวคิด “อุตสาหกรรมรวมใจ ใต้ร่มพระบารมี สดุดี 90 พรรษา” โดยมีกิจกรรมให้ประชาชนร่วมสนุกมากมาย เช่น ลุ้นรับรางวัลใหญ่กับสลากกาชาดร้านกระทรวงอุตสาหกรรมกว่า 20 รางวัล อาทิ รถยนต์ไฟฟ้า MG EP PLUS รถยนต์ SUZUKI SWIFT รุ่น GL PLUS ทองคํารูปพรรณ สนุกและลุ้นโชคกับเกมส์กระสวยอวกาศภายในร้านกระทรวงอุตสาหกรรม อาทิ เครื่องใช้ไฟฟ้า รถจักรยาน สินค้าอุปโภคบริโภคมากมาย และตื่นตาตื่นใจกับศิลปินนักร้องที่หมุนเวียนมาสร้างสีสันและความบันเทิงทุกวัน แล้วพบกันที่ร้านกระทรวงอุตสาหกรรม ระหว่างวันที่ 8-18 ธันวาคม 2565 ณ บริเวณร้านที่ 3.4 สวนลุมพินี
โดยภายในงานดังกล่าวมีผู้บริหารกระทรวงอุตสาหกรรมเข้าร่วมงานอย่างพร้อมเพียง ได้แก่ นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม นายใบน้อย สุวรรณชาตรี อธิบดีกรมส่งเสริมอุตสาหกรรม นายภาสกร ชัยรัตน์ นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม นายวีริศ อัมระปาล ผู้ว่าการการนิคมอุตสาหกรรมแห่งประเทศไทย นางสาวนารถนารี รัฐปัตย์ กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย นางอนงค์ ไพจิตรประภาภรณ์ ผู้อํานวยการสถาบันอาหาร นายจงรักษ์ โรจน์พลาเสถียร ผู้อํานวยการสถาบันรับรองมาตรฐานไอเอสโอ นายวิโรจน์ โรจน์วัฒนชัย ผู้อํานวยการสถาบันเหล็กและเหล็กกล้าแห่งประเทศไทย และนายวีระ ขวัญเลิศจิตต์ ผู้อํานวยการสถาบันพลาสติก ร่วมงานดังกล่าวด้วย
รัฐบาลไทย-ข่าวทำเนียบรัฐบาล-สธ.หารือ สปสช. แยกจัดสรรงบบัตรทองส่วนของการบริการผู้ป่วยก่อน เพื่อไม่ให้กระทบประชาชน ระหว่างรอความชัดเจนการใช้งบส่งเสริมสุขภาพป้องกันโรค
วันจันทร์ที่ 12 ธันวาคม 2565
สธ.หารือ สปสช. แยกจัดสรรงบบัตรทองส่วนของการบริการผู้ป่วยก่อน เพื่อไม่ให้กระทบประชาชน ระหว่างรอความชัดเจนการใช้งบส่งเสริมสุขภาพป้องกันโรค
รองปลัดกระทรวงสาธารณสุข แจง กรณียังไม่มีการลงนามหลักเกณฑ์จัดสรรงบบัตรทอง ปี 2566 วงเงิน 2 แสนล้านบาท เนื่องจากยังไม่มีความชัดเจนในทางกฎหมายเกี่ยวกับงบส่วนส่งเสริมสุขภาพและป้องกันโรค 2.1 หมื่นล้านบาท
ซึ่งเป็นเพียง 10% โรงพยาบาลของกระทรวงสาธารณสุขยังให้บริการประชาชนได้ตามปกติได้กําชับสสจ.และผู้ตรวจราชการฯ ช่วยดูแล พร้อมหารือร่วมกับ สปสช. เร่งแก้ปัญหา โดยให้แยกจัดสรรงบบริการผู้ป่วยซึ่งเป็นก้อนใหญ่ก่อน ระหว่างรอคําตอบที่ชัดเจนจาก ครม. และคณะกรรมการกฤษฎีกา
วันนี้ (12 ธันวาคม 2565) นพ.พงศ์เกษม ไข่มุกด์ รองปลัดกระทรวงสาธารณสุข กล่าวถึงข้อห่วงใยกรณี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ในฐานะประธานคณะกรรมการหลักประกันสุขภาพแห่งชาติ (บอร์ด สปสช.) ยังไม่ลงนามในหลักเกณฑ์การดําเนินงานและการบริหารจัดการงบกองทุนหลักประกันสุขภาพแห่งชาติ ปี 2566ทําให้ยังไม่มีการจัดสรรงบประมาณหลักประกันสุขภาพแห่งชาติหรืองบบัตรทองลงไปยังหน่วยบริการหรือสถานพยาบาลต่างๆ สาเหตุจากการนํางบบริการสร้างเสริมสุขภาพและป้องกันโรค (PP) ไปใช้ให้บริการนอกเหนือจากสิทธิบัตรทอง คือสิทธิสวัสดิการข้าราชการและประกันสังคมอาจไม่สอดคล้องกับอํานาจหน้าที่และภารกิจตามที่ พ.ร.บ.หลักประกันสุขภาพแห่งชาติ ปี 2545 กําหนดไว้ในมาตรา 5 ประกอบมาตรา 6 มาตรา 7 มาตรา 9 และ มาตรา 10 ซึ่งกระทรวงสาธารณสุข ร่วมกับ สปสช.ได้ดําเนินการหารือคณะรัฐมนตรีและคณะกรรมการกฤษฎีกา แล้ว อยู่ระหว่างการพิจารณาให้มีความชัดเจน
นพ.พงศ์เกษม กล่าวต่อว่า กระทรวงสาธารณสุข และ สปสช. ได้เร่งแก้ไขปัญหาดังกล่าว โดยคํานึงถึง 3 เรื่องหลัก คือ 1.ประชาชนต้องไม่ได้รับผลกระทบ โดยให้หน่วยบริการในสังกัดกระทรวงสาธารณสุขทุกแห่ง จัดบริการสร้างเสริมสุขภาพและป้องกันโรค (P&P) ตามปกติ 2.โรงพยาบาลไม่เดือดร้อน และ 3.ต้องเป็นไปตามกฎหมาย ซึ่งจากการหารือนอกรอบเมื่อสัปดาห์ก่อน ท่านเลขาฯสปสช. ได้เห็นชอบตรงกันเรื่องข้อเสนอให้แยกจัดสรรเงินบริการประเภทผู้ป่วยนอก (OP) และผู้ป่วยใน (IP) และรายการอื่นๆ ไปให้หน่วยบริการก่อน เพื่อมิให้ส่งผลกระทบต่อหน่วยบริการ เนื่องจากงบบัตรทองปีงบประมาณ 2566 วงเงินทั้งหมด 204,140.03 ล้านบาท เป็นงบส่งเสริมสุขภาพและป้องกันโรค ที่รอการพิจารณาทางข้อกฎหมายเพียง 21,381.11 ล้านบาท หรือประมาณ 10% เท่านั้น งบส่วนอื่นๆ ที่ขอให้แยกจัดสรรเป็นงบส่วนใหญ่ เช่น งบเหมาจ่ายรายหัว 161,602.67 ล้านบาท ค่าบริการผู้ติดเชื้อเอชไอวีและผู้ป่วยเอดส์ 3,978.48 ล้านบาท ค่าบริการผู้ป่วยไตวายเรื้อรัง 9,952.18 ล้านบาท เป็นต้น
“เรื่องการจัดบริการประชาชน ขณะนี้โรงพยาบาลของกระทรวงสาธารณสุขยังดําเนินการตามปกติ ส่วนใหญ่มีงบประมาณพอรองรับการดําเนินงาน ระหว่างนี้หากโรงพยาบาลใดมีข้อติดขัดขอให้แจ้งนายแพทย์สาธารณสุขจังหวัด ซึ่งจะช่วยแก้ไขปัญหาในระดับจังหวัด และรายงานผู้ตรวจราชการกระทรวงสาธารณสุขประจําเขตสุขภาพ แก้ไขปัญหาในระดับเขตสุขภาพ โดย บอร์ด สปสช. จะมีการประชุมในวันที่ 14 ธันวาคม นี้ หากมีมติให้แยกจัดสรรงบตามที่กระทรวงเสนอ คาดว่าหน่วยบริการจะได้รับจัดสรรงบส่วนใหญ่สําหรับดูแลประชาชนภายในปลายเดือนธันวาคม 2565” นพ.พงศ์เกษม กล่าว
*********************************** 12 ธันวาคม 2565
รัฐบาลไทย-ข่าวทำเนียบรัฐบาล-กรมพัฒน์ฯ มอบความสุขให้นายจ้าง จัดแคมเปญเด็ด ปล่อยเงินกู้ 0% ต้อนรับปีใหม่
วันอังคารที่ 13 ธันวาคม 2565
กรมพัฒน์ฯ มอบความสุขให้นายจ้าง จัดแคมเปญเด็ด ปล่อยเงินกู้ 0% ต้อนรับปีใหม่
กรมพัฒนาฝีมือแรงงาน จัดแคมเปญปล่อยกู้ 0% มอบความสุขให้นายจ้างต้อนรับปีใหม่ เพื่อใช้ในการพัฒนาทักษะฝีมือลูกจ้าง ตั้งแต่วันนี้ไปจนถึงเดือนสิงหาคม 2566
รัฐบาลไทย-ข่าวทำเนียบรัฐบาล-พม. เชิญร่วมงานกาชาด ประจำปี 2565  “9 ทศวรรษ ใต้ร่มพระบารมี สดุดีสภานายิกาสภากาชาดไทย” ตั้งแต่วันนี้ถึง 18 ธ.ค. 65 ที่สวนลุมพินี
วันอังคารที่ 13 ธันวาคม 2565
พม. เชิญร่วมงานกาชาด ประจําปี 2565 “9 ทศวรรษ ใต้ร่มพระบารมี สดุดีสภานายิกาสภากาชาดไทย”ตั้งแต่วันนี้ถึง 18 ธ.ค. 65 ที่สวนลุมพินี
พม. เชิญร่วมงานกาชาด ประจําปี 2565 “9 ทศวรรษ ใต้ร่มพระบารมี สดุดีสภานายิกาสภากาชาดไทย”ตั้งแต่วันนี้ถึง 18 ธ.ค. 65 ที่สวนลุมพินี
เมื่อวันที่ 12 ธ.ค. 65นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า กระทรวงการพัฒนาสังคมและความมั่นคงของมนุษย์ (พม.) ได้เข้าร่วมงานออกร้านงานกาชาด ประจําปี 2565 ภายใต้แนวคิด “9 ทศวรรษ ใต้ร่มพระบารมี สดุดีสภานายิกาสภากาชาดไทย” เนื่องในโอกาสมหามงคลที่สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงเจริญ พระชนมพรรษา 90 พรรษา และทรงดํารงตําแหน่งองค์สภานายิกาสภากาชาดไทยครบ 66 ในปี 2565
ร้านกาชาด กระทรวง พม. ตั้งอยู่บูธเลขที่ 3.11 โซน A บริเวณด้านหลังกองอํานวยการ โดยเข้าทางประตู 3 ถนนพระราม 4 ซึ่งมีการจําหน่ายสลากกาชาด พม. ลุ้นรางวัลใหญ่เป็นรถยนต์ ทองคําแท่ง และสร้อยคอทองคํา รวมมูลค่ากว่า 1,200,000 บาท อีกทั้งมีกิจกรรมตักไข่ไดโนเสาร์ลุ้นรางวัลมากมาย และกิจกรรมบันเทิง นอกจากนี้ ในแต่ละวัน จะมีแขกรับเชิญคนพิเศษเข้ามาร่วมให้ความสนุกสนานแก่พี่น้องประชาชนภายในบูธกระทรวง พม. อีกด้วย
นายอนุกูล กล่าวเพิ่มเติมว่า คืนวานนี้ กระทรวง พม. ต้องขอบคุณแขกรับเชิญคนพิเศษ 3 คน ประกอบด้วย 1) หมอก๊กเลี้ยง - ปริญญา อังสนันท์ นักแสดงหนุ่มมากความสามารถจาก TharnType The Series เกลียดนักมาเป็นที่รักกันซะดีๆ The Best Twins Series รักจิ้นฟินเฟร่อ Even Sun Series ฉันนี่แหละนายอาทิตย์ That's My Candy The Series นาย...แคนดี้ของฉัน และ Love Syndrome The Series รักโคตรๆ โหดอย่างมึง ภาค 3 2) หล่ง - หล่งซื่อ ลี นักแสดงหนุ่มมากความสามารถจาก Even Sun Series ฉันนี่แหละนายอาทิตย์ That's My Candy The Series นาย...แคนดี้ของฉัน และ Love Syndrome The Series รักโคตรๆ โหดอย่างมึง ภาค 3 และ 3) ชัย - สินชัย เอื้ออัครวงษ์ นักแสดงรุ่นใหญ่มากความสามารถจาก ฟ้ามีตะวัน พิศวาสฆาตเกมส์ และ Love Syndrome The Series รักโคตรๆ โหดอย่างมึง ภาค 3 ทั้งนี้ ขอเชิญชวนพี่น้องประชาชนแวะชมและร่วมสนุกที่บูธกระทรวง พม. เลขที่ 3.11 โซน A ในงานกาชาด ประจําปี 2565 ตั้งแต่วันนี้ถึง 18 ธ.ค. 65 เวลา 11.00 - 22.00 น. ณ สวนลุมพินี
รัฐบาลไทย-ข่าวทำเนียบรัฐบาล-กรมทางหลวง เดินหน้ากระบวนการให้เอกชนร่วมลงทุนโครงการทางหลวงพิเศษหมายเลข 82  สายทางยกระดับบางขุนเทียน - เอกชัย - บ้านแพ้ว คาดเปิดให้บริการเต็มรูปแบบได้ในปี 2568
วันอังคารที่ 13 ธันวาคม 2565
กรมทางหลวง เดินหน้ากระบวนการให้เอกชนร่วมลงทุนโครงการทางหลวงพิเศษหมายเลข 82  สายทางยกระดับบางขุนเทียน - เอกชัย - บ้านแพ้ว คาดเปิดให้บริการเต็มรูปแบบได้ในปี 2568
.....
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า นายศักดิ์สยาม ชิดชอบ รัฐมนตรีว่าการกระทรวงคมนาคม ได้มอบนโยบายและสั่งการให้กรมทางหลวง (ทล.) เร่งดําเนินโครงการร่วมลงทุนระหว่างรัฐและเอกชน (Public Private Partnership: PPP) โดยให้เอกชนร่วมลงทุนในการดําเนินงานและบํารุงรักษา (O&M) โครงการทางหลวงพิเศษหมายเลข 82 สายทางยกระดับบางขุนเทียน - เอกชัย - บ้านแพ้ว ตามที่คณะรัฐมนตรี มีมติเห็นชอบในรูปแบบการร่วมลงทุนแล้วในวันนี้ (13 ธันวาคม 2565) โครงการนี้เป็นการให้เอกชนร่วมลงทุนในรูปแบบ PPP Gross Cost มีระยะเวลาสัญญา 32 ปี (ก่อสร้าง 2 ปี และ O&M 30 ปี) โดยมีมูลค่าโครงการประมาณ 31,703.01 ล้านบาท แบ่งเป็นส่วนที่ภาครัฐเป็นผู้รับผิดชอบคือ ค่าจัดกรรมสิทธิ์ที่ดินและค่าก่อสร้างงานโยธา 30,523.68 ล้านบาท และเงินลงทุนของภาคเอกชน จํานวน 1,179.33 ล้านบาท ประกอบด้วยลงทุนงานระบบตลอดทั้งสายทาง เช่น ระบบเก็บค่าผ่านทาง ระบบควบคุมการจราจร ระบบโครงข่ายสื่อสาร พร้อมทั้งให้ภาคเอกชนดําเนินงาน O&M จํานวน 14,027.98 ล้านบาท ซึ่งคาดว่าจะเปิดคัดเลือกเอกชนร่วมลงทุนได้ภายในกลางปี 2566 และเริ่มก่อสร้างติดตั้งงานระบบช่วงแรกภายในปลายปี 2566 สําหรับการเก็บเงินค่าธรรมเนียมผ่านทางจะใช้ระบบ M-Flow 100% เชื่อมต่อกับระบบทางด่วนของการทางพิเศษแห่งประเทศไทย (กทพ.) สายพระราม 3 - ดาวคะนอง - บางขุนเทียน อย่างไร้รอยต่อ
สําหรับความคืบหน้าการก่อสร้างงานโยธา โครงการทางหลวงพิเศษหมายเลข 82 สายทางยกระดับบางขุนเทียน - เอกชัย - บ้านแพ้ว ปัจจุบันอยู่ระหว่างดําเนินการก่อสร้าง แบ่งออกเป็น 2 ช่วง ได้แก่ ช่วงที่ 1 ช่วงบางขุนเทียน - เอกชัย วงเงินก่อสร้างรวม 10,500 ล้านบาท โดยใช้จ่ายจากเงินงบประมาณแผ่นดิน โดยมีจุดเริ่มต้นโครงการเชื่อมต่อกับโครงข่ายทางพิเศษของ กทพ. ปัจจุบันมีความคืบหน้าร้อยละ 77 ช่วงที่ 2 ช่วงเอกชัย - บ้านแพ้ว วงเงินก่อสร้างรวม 19,700 ล้านบาท โดยใช้จ่ายจากเงินทุนจากค่าธรรมเนียมผ่านทาง ทั้ง 2 ช่วงมีรูปแบบการก่อสร้างเป็นทางยกระดับบนทางหลวงหมายเลข 35 (ถนนพระราม 2) ตามมาตรฐานทางหลวงพิเศษ มีการควบคุมการเข้าออกอย่างสมบูรณ์ ปัจจุบันมีความคืบหน้าร้อยละ 10 โดยคาดว่าจะแล้วเสร็จและเปิดให้บริการเต็มรูปแบบตลอดทั้งสายพร้อมงานระบบเก็บเงินค่าผ่านทางได้ในปี 2568
ทั้งนี้ เมื่อโครงการทางหลวงพิเศษหมายเลข 82 สายทางยกระดับบางขุนเทียน - เอกชัย - บ้านแพ้ว แล้วเสร็จและเปิดให้บริการ จะส่งผลให้การเดินทางระหว่างกรุงเทพฯ และปริมณฑล เชื่อมต่อลงสู่ภาคใต้ มีความสะดวก รวดเร็ว และปลอดภัยมากยิ่งขึ้น ช่วยบรรเทาความแออัดของการจราจรบนถนนพระราม 2 รองรับการคมนาคมและขนส่งสินค้า ส่งเสริมให้ประเทศไทยเป็นศูนย์กลางโลจิสติกส์และการคมนาคมขนส่งในภูมิภาคเอเชียตะวันออกเฉียงใต้ เป็นไปตามแผนแม่บทการพัฒนาโครงข่ายทางหลวงพิเศษระหว่างเมืองระยะ 20 ปี (พ.ศ. 2560 - 2579) นอกจากนี้ยังมีส่วนสําคัญในการส่งเสริมการท่องเที่ยวในภาคใต้ ซึ่งมีทรัพยากรด้านแหล่งท่องเที่ยวจํานวนมาก การพัฒนาคุณภาพชีวิตและความเป็นอยู่ของประชาชนในพื้นที่ดีขึ้น อีกทั้งเป็นการจ้างงาน ในภาคอุตสาหกรรมการก่อสร้างต่อเนื่องไปยังภาคธุรกิจอื่น ๆ ที่เกี่ยวข้องอีกด้วย
รัฐบาลไทย-ข่าวทำเนียบรัฐบาล-กรมธนารักษ์เปิดจ่ายแลกเหรียญกษาปณ์ที่ระลึก 100 ปี กองบัญชาการตำรวจนครบาล
วันอังคารที่ 13 ธันวาคม 2565
กรมธนารักษ์เปิดจ่ายแลกเหรียญกษาปณ์ที่ระลึก 100 ปี กองบัญชาการตํารวจนครบาล
กระทรวงการคลังได้อนุมัติให้กรมธนารักษ์จัดทําเหรียญกษาปณ์ที่ระลึก 100 ปี กองบัญชาการตํารวจนครบาล โดยจัดทําเป็นเหรียญกษาปณ์โลหะสีขาว (ทองแดงผสมนิกเกิล) ชนิดราคา 20 บาท ขนาดเส้นผ่าศูนย์กลาง 32 มิลลิเมตร น้ําหนัก 15 กรัม ประเภทธรรมดา โดยมีลวดลาย
กรมธนารักษ์ กระทรวงการคลัง จัดทําเหรียญกษาปณ์ที่ระลึก 100 ปี กองบัญชาการตํารวจนครบาล เพื่อน้อมสํานึกในพระมหากรุณาธิคุณของพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เผยแพร่พระเกียรติคุณของทั้งสองพระองค์ ให้แผ่ไพศาลไปทั้งภายในประเทศและนานาประเทศ และไว้เป็นที่ระลึกเพื่อเป็นการเผยแพร่ประชาสัมพันธ์ ผลการดําเนินงานที่ผ่านมาของกองบัญชาการตํารวจนครบาลให้ประชาชนทั่วไปได้รู้จัก
วันนี้ (13 ธันวาคม 2565) ณ กรมธนารักษ์ นายจําเริญ โพธิยอด อธิบดีกรมธนารักษ์ เปิดเผยว่า กระทรวงการคลังได้อนุมัติให้กรมธนารักษ์จัดทําเหรียญกษาปณ์ที่ระลึก 100 ปี กองบัญชาการตํารวจนครบาล โดยจัดทําเป็นเหรียญกษาปณ์โลหะสีขาว (ทองแดงผสมนิกเกิล) ชนิดราคา 20 บาท ขนาดเส้นผ่าศูนย์กลาง 32 มิลลิเมตร น้ําหนัก 15 กรัม ประเภทธรรมดา โดยมีลวดลาย
ด้านหน้า กลางเหรียญมีพระบรมรูปพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ผินพระพักตร์ทางเบื้องซ้าย ทรงฉลองพระองค์เครื่องแบบเต็มยศจอมทัพ ทรงสายสะพาย และสายสร้อยแห่งเครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ และพระรูปสมเด็จพระนางเจ้าสุทิดา พัชรสุธาพิมลลักษณ พระบรมราชินี ผินพระพักตร์ทางเบื้องซ้าย ทรงกุณฑล และทรงสร้อยพระศอ ทรงฉลองพระองค์ชุดไทย พระอังสาเบื้องซ้ายทรงประดับดวงตราปฐมจุลจอมเกล้า เหรียญรัตนาภรณ์รัชกาลที่ ๙ ชั้นที่ ๑ และเหรียญรัตนาภรณ์ รัชกาลที่ ๑๐ ชั้นที่ ๑ ภายในวงขอบเหรียญเบื้องล่างมีข้อความว่า “พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว” และข้อความว่า “สมเด็จพระนางเจ้าสุทิดา พัชรสุธาพิมลลักษณ พระบรมราชินี”
ด้านหลัง กลางเหรียญมีรูปเครื่องหมายราชการของกองบัญชาการตํารวจนครบาล ภายในวงขอบเหรียญเบื้องบนมีข้อความว่า “๑๐๐ ปี กองบัญชาการตํารวจนครบาล” เบื้องล่างมีข้อความว่า “๒๔ ธันวาคม ๒๕๖๕ ประเทศไทย” ด้านขวามีเลขบอกราคาว่า “๒๐” ด้านซ้ายมีข้อความว่า “บาท”
ผู้ที่ประสงค์จะขอแลกเหรียญกษาปณ์ที่ระลึกดังกล่าว สามารถติดต่อขอแลกได้ตั้งแต่วันที่ 20 ธันวาคม 2565 เป็นต้นไป ตามช่องทางดังนี้
ส่วนกลาง
• กองบริหารเงินตรา ถนนพหลโยธิน จังหวัดปทุมธานี โทร. 0 2565 7944
• หน่วยรับและจ่ายแลกเหรียญกษาปณ์ ถนนจักรพงษ์ กรุงเทพมหานคร โทร. 0 2282 4109
• หน่วยจ่ายแลกเหรียญกษาปณ์ ถนนพระรามที่ 6 กรุงเทพมหานคร โทร. 0 2618 6340
ส่วนภูมิภาค
• สํานักงานธนารักษ์พื้นที่ทั่วประเทศ
ช่องทางออนไลน์
• www.treasury.go.th (บริการออนไลน์ระบบบริการอิเล็กทรอนิกส์ด้านเหรียญ)
โดยการสั่งซื้อผ่านช่องทางออนไลน์ สามารถเลือกรับด้วยตนเอง ณ สถานที่จ่ายแลกส่วนกลาง หรือเลือกให้จัดส่งทางไปรษณีย์ โดยผู้สั่งซื้อเป็นผู้รับภาระค่าใช้จ่ายในการจัดส่ง
ทั้งนี้ สามารถสอบถามรายละเอียดเพิ่มเติมได้ที่กองบริหารเงินตรา โทร. 0 2565 7944 และ Call Center กรมธนารักษ์ โทร. 0 2059 4999
รัฐบาลไทย-ข่าวทำเนียบรัฐบาล-บขส. แนะประชาชนเลือกใช้บริการรถตู้สาธารณะที่ถูกกฎหมาย
วันอังคารที่ 13 ธันวาคม 2565
บขส. แนะประชาชนเลือกใช้บริการรถตู้สาธารณะที่ถูกกฎหมาย
ลดความเสี่ยงอุบัติเหตุ บนท้องถนน ปลอดภัย มีประกันภัยทุกที่นั่ง
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคม เปิดเผยว่า ตามที่มีผู้โพสต์ในสื่อโซเซียลมีเดีย “กรณีพบรถตู้วิ่งรับ - ส่งผู้โดยสาร แบบผิดกฎหมาย และตั้งคําถามว่า บขส. ได้เข้าตรวจสอบและจับกุมหรือไม่?” นั้น
บขส. ขอชี้แจงว่า บขส. ไม่มีอํานาจในการตรวจจับรถตู้ที่วิ่งผิดกฎหมาย โดยที่ผ่านมา บขส. จะมอบหมายให้ เจ้าหน้าที่งานตรวจการของ บขส. ทําหน้าที่ตรวจตราและตรวจสอบการกระทําความผิดของรถโดยสารสาธารณะ ซึ่งปัจจุบันพบว่า มีเจ้าของรถตู้ที่ยกเลิกสัญญากับ บขส. นํารถตู้ไปวิ่งรับ - ส่งผู้โดยสารอย่างผิดกฎหมาย ถือเป็นการไม่ปฏิบัติตามเงื่อนไขการเดินรถที่นายทะเบียนกําหนดไว้ในใบอนุญาตประกอบการขนส่ง เป็นความผิดตามพระราชบัญญัติการขนส่งทางบก พ.ศ.2522 และฝ่าฝืนระเบียบของ บขส. ทั้งนี้ บขส. ได้มีการทําหนังสือไปยัง กรมการขนส่งทางบก (ขบ.) เพื่อขอให้ดําเนินการตามกฎหมายต่อไป
นอกจากนี้ เพื่อความปลอดภัยในการเดินทาง บขส. ขอแนะนําให้ผู้โดยสาร เลือกใช้บริการรถตู้โดยสารที่ถูกกฎหมาย โดยรถตู้ หมวด 2 และหมวด 3 ที่ บขส. กํากับดูแล จะมีคําว่า รถร่วม บขส. หมายเลขข้างรถ และเส้นทางติดอยู่ที่ข้างรถ และรถทุกคันจะได้รับการตรวจสภาพความพร้อมของรถโดยสารและพนักงานขับรถก่อนให้บริการรวมถึงมีการทําประกันภัยภาคบังคับและภาคสมัครใจทุกที่นั่ง
ทั้งนี้ ขอให้ผู้ใช้บริการ ซื้อตั๋วโดยสาร ณ จุดจําหน่ายตั๋วที่กําหนดเท่านั้น สอบถามข้อมูลการเดินรถของ บริษัท ขนส่ง จํากัด เพิ่มเติมได้ที่ Call Center 1490 เรียก บขส. ตลอด 24 ชั่วโมง หรือสอบถามข้อมูลการเดินรถของรถตู้ ได้ที่ ช่องจําหน่ายตั๋ว และที่ผู้ประกอบการรถตู้โดยตรง
รัฐบาลไทย-ข่าวทำเนียบรัฐบาล-“ดีอีเอส” ประชุมคณะกรรมการจัดการ สมัยที่ 46 ขององค์การโทรคมนาคมแห่งเอเชียและแปซิฟิก (APT)
วันอังคารที่ 13 ธันวาคม 2565
“ดีอีเอส” ประชุมคณะกรรมการจัดการ สมัยที่ 46 ขององค์การโทรคมนาคมแห่งเอเชียและแปซิฟิก (APT)
“ดีอีเอส” ประชุมคณะกรรมการจัดการ สมัยที่ 46 ขององค์การโทรคมนาคมแห่งเอเชียและแปซิฟิก (APT)
วันนี้(13ธ.ค. 65)นายณัฐพลณัฏฐสมบูรณ์รองปลัดกระทรวงดิจิทัลเพื่อเศรษฐกิจและสังคม(ดีอีเอส)ในฐานะหัวหน้าคณะผู้แทนไทยกล่าวในพิธีเปิดการประชุมคณะกรรมการจัดการสมัยที่46ขององค์การโทรคมนาคมแห่งเอเชียและแปซิฟิก(APT)ซึ่งจัดขึ้นระหว่างวันที่13 – 16ธันวาคม2565ในรูปแบบไฮบริดเพื่อพิจารณาโครงการและกิจกรรมของAPTและรายงานผลการดําเนินงานในปีที่ผ่านมาโดยมีผู้เข้าร่วมการประชุมทั้งในรูปแบบปกติและการประชุมทางไกลจํานวน194คนจากประเทศสมาชิก30ประเทศทั้งนี้ประเทศไทยในฐานะประเทศสมาชิกที่ร่วมก่อตั้งAPTพร้อมสนับสนุนความร่วมมือและกิจกรรมของAPTอย่างต่อเนื่องเพื่อให้เกิดการพัฒนาศักยภาพด้านโทรคมนาคมและเทคโนโลยีสารสนเทศในภูมิภาคเอเชียและแปซิฟิกณโรงแรมอมารีวอเตอร์เกทกรุงเทพฯ
_________________
รัฐบาลไทย-ข่าวทำเนียบรัฐบาล-รมต.อนุชา สั่งการ พศจ. เร่งตรวจสอบและขับเคลื่อนโครงการสำคัญ พัฒนาคุณภาพชีวิตคณะสงฆ์ 3 จชต.
วันอังคารที่ 13 ธันวาคม 2565
รมต.อนุชา สั่งการ พศจ. เร่งตรวจสอบและขับเคลื่อนโครงการสําคัญ พัฒนาคุณภาพชีวิตคณะสงฆ์ 3 จชต.
รมต.อนุชา สั่งการ พศจ. เร่งตรวจสอบและขับเคลื่อนโครงการสําคัญ พัฒนาคุณภาพชีวิตคณะสงฆ์ 3 จชต.
วันนี้ (13 ธันวาคม 2565) เวลา 13.00 น. นายอนุชา นาคาศัย รัฐมนตรีประจําสํานักนายกรัฐมนตรี ต้อนรับคณะสงฆ์และเครือข่ายพุทธในพื้นที่จังหวัดชายแดนภาคใต้ ในโอกาสที่คณะเดินทางมาเข้าเฝ้าสมเด็จพระสังฆราชสกลมหาสังฆปรินายกและศึกษาดูงานแหล่งชุมชนต้นแบบพหุวัฒนธรรมในพื้นที่ภาคกลาง ระหว่างวันที่ 12-18 ธันวาคม 2565 โดยมี พลเรือตรี สมเกียรติ ผลประยูร เลขาธิการศูนย์อํานวยการบริหารจังหวัดชายแดนภาคใต้ นายธัชชญาณ์ณัช เจียรธนัทกานนท์ เลขานุการรัฐมนตรีประจําสํานักนายกรัฐมนตรี และ นายไกรยุทธ หอมไกรลาศ ผู้ตรวจราชการสํานักงานพระพุทธศาสนาแห่งชาติ ร่วมด้วย
รัฐมนตรีประจําสํานักนายกรัฐมนตรี กล่าวว่า รู้สึกยินดีที่ได้ต้อนรับคณะคณะสงฆ์และเครือข่ายพุทธในพื้นที่จังหวัดชายแดนภาคใต้ ที่ผ่านมาตนได้มีโอกาสร่วมหารือแนวทางการให้ความช่วยเหลือคณะสงฆ์และพุทธศาสนิกชนในพื้นที่จังหวัดชายแดนภาคใต้กับทางมหาเถรสมาคม ซึ่งที่ประชุมให้ความสําคัญกับชีวิตความเป็นอยู่ของคณะสงฆ์ชายแดนใต้ ทั้งการจัดสรรงบประมาณให้สอดคล้องกับการดําเนินชีวิต และโครงการต่างๆ ที่มีส่วนช่วยในการทํานุบํารุงพระพุทธศาสนา ภายใต้สังคมเชิงพหุวัฒนธรรมที่เป็นเอกลักษณ์ในพื้นที่ หากคณะสงฆ์และพุทธศาสนิกชนในพื้นที่ประสบปัญหาใด ขอให้ประสานงานเพื่อขอความช่วยเหลือมาได้ที่สํานักงานพระพุทธศาสนาแห่งชาติ ซึ่งเป็นหน่วยงานในกํากับดูแลของตน พร้อมย้ําว่า สําหรับพระสงฆ์ที่อาพาธ หรือ วัดที่ประสบปัญหาค่าน้ํา ค่าไฟ รวมถึงค่าสาธารณูปโภคต่างๆ ให้ประสานไปยังสํานักงานพระพุทธศาสนาจังหวัด เพื่อเร่งตรวจสอบและให้ความช่วยเหลือต่อไป และขอให้สํานักงานพระพุทธศาสนาประจําจังหวัดทุกจังหวัด เร่งตรวจสอบและขับเคลื่อนโครงการต่างๆ เพื่อพัฒนาคุณภาพชีวิตคณะสงฆ์ชายแดนใต้ให้ดียิ่งขึ้นต่อไป
สําหรับการเข้าพบรัฐมนตรีประจําสํานักนายกรัฐมนตรีครั้งนี้ เป็นไปตามกําหนดการของกิจกรรม โดยคณะสงฆ์และเครือข่ายไทยพุทธในพื้นที่จังหวัดชายแดนภาคใต้ได้สะท้อนสถานการณ์และประเด็นปัญหา รวมถึงแนวทางในการช่วยเหลือและดูแลพระสงฆ์และพุทธศาสนิกชนในพื้นที่จังหวัดชายแดนภาคใต้ และ 4 อําเภอของจังหวัดสงขลา
รัฐบาลไทย-ข่าวทำเนียบรัฐบาล-กรมทางหลวงขยายทางหลวงหมายเลย 3246 สายอำเภอพนัสนิคม - บ้านเกาะโพธิ์ จังหวัดชลบุรี แล้วเสร็จ
วันอังคารที่ 13 ธันวาคม 2565
กรมทางหลวงขยายทางหลวงหมายเลย 3246 สายอําเภอพนัสนิคม - บ้านเกาะโพธิ์ จังหวัดชลบุรี แล้วเสร็จ
สนับสนุนโครงการพัฒนาระเบียงเศรษฐกิจพิเศษภาคตะวันออก
กรมทางหลวง (ทล.) กระทรวงคมนาคม โดยสํานักก่อสร้างทางที่ 2 ได้ดําเนินโครงการก่อสร้างขยายทางหลวงหมายเลข 3246 สายอําเภอพนัสนิคม - บ้านเกาะโพธิ์ จังหวัดชลบุรี แล้วเสร็จ ตามนโยบายของ นายศักดิ์สยาม ชิดชอบ รัฐมนตรีว่าการกระทรวงคมนาคม ที่ต้องการพัฒนาโครงข่ายทางหลวงให้มีความเชื่อมโยงและสามารถรองรับการจราจรที่มีแนวโน้มการขยายตัวเพิ่มสูงขึ้นในอนาคต โดยโครงการดังกล่าวเป็นโครงการภายใต้แผนยุทธศาสตร์ของโครงการพัฒนาระเบียงเศรษฐกิจพิเศษภาคตะวันออก (EEC)
สําหรับรูปแบบการก่อสร้างทางหลวงหมายเลข 3246 สายอําเภอพนัสนิคม - บ้านเกาะโพธิ์ เดิมเป็นทาง 2 ช่องจราจร ระหว่าง กม. ที่ 0+000 - 12+135 ระยะทางยาวประมาณ 12.13 กิโลเมตร เป็นเส้นทางที่มีความสําคัญที่เชื่อมไปสู่อําเภอพนัสนิคม เมืองที่มีค่าดัชนีความน่าอยู่สูงสุดเป็นอันดับที่ 1 ของประเทศไทย มีแหล่งท่องเที่ยวมากมาย เช่น หอพนัสบดี ศูนย์จักรสานที่ใหญ่ที่สุดในโลก ตลาดน้ําสามวัง อ่างเก็บน้ําคลองหลวงรัชชโลทร เป็นต้น ทล. จึงดําเนินการก่อสร้างขยายเส้นทางดังกล่าวเป็นมาตรฐานทางชั้นพิเศษ 4 ช่องจราจร ผิวจราจรแบบคอนกรีต เพื่อเพิ่มความแข็งแรงและรองรับปริมาณจราจรที่เพิ่มมากขึ้นในอนาคต กว้างช่องจราจรละ 3.5 เมตร ไหล่ทางกว้าง 2.5 เมตร มีเกาะกลางแบบยก กว้าง 3 เมตร ในช่วงชุมชนจะมีการก่อสร้างทางเท้า ในบริเวณสองข้างทาง มีการติดตั้งไฟฟ้าส่องสว่างตลอดเส้นทาง รวมถึงปรับปรุงทางแยก กม. ที่ 2+000 (แยกโรงน้ําแข็ง) และแยก กม. ที่ 4+300 (แยกวัดโป่งปากดง) โดยเป็นทางแยกแบบมีสัญญาณไฟจราจรทั้ง 2 แห่ง ใช้งบประมาณ 565,720,000 บาท
ทั้งนี้ เมื่อดําเนินการแล้วเสร็จจะช่วยเพิ่มประสิทธิภาพทางด้านการจราจรและขนส่งตลอดจนเป็นการอํานวยความสะดวกในการเดินทาง เพื่อให้การเดินทางบนทางหลวงเป็นไปอย่างสะดวกรวดเร็วและมีความปลอดภัยเพิ่มมากขึ้น เป็นการยกระดับการให้บริการของทางหลวง กรมทางหลวงขอความร่วมมือผู้ใช้ทางปฏิบัติตาม “ชีวิตวิถีใหม่ ขับขี่อย่างปลอดภัย ไร้อุบัติเหตุ” ขับขี่ด้วยความระมัดระวังเพื่อความปลอดภัยของตัวท่าน และผู้ร่วมทาง สามารถสอบถามเส้นทางการเดินทางได้ที่สายด่วน ทล. โทร. 1586 (โทรฟรีทุกเครือข่ายตลอด 24 ชั่วโมง)
รัฐบาลไทย-ข่าวทำเนียบรัฐบาล-กรมทางหลวงชนบท มอบของขวัญปีใหม่ 2566 ให้ประชาชน เปิดใช้ถนน 4 เลน สาย อด.1076 จังหวัดอุดรธานี
วันอังคารที่ 13 ธันวาคม 2565
กรมทางหลวงชนบท มอบของขวัญปีใหม่ 2566 ให้ประชาชน เปิดใช้ถนน 4 เลน สาย อด.1076 จังหวัดอุดรธานี
เส้นทางเข้าสู่วัดป่าบ้านตาด ส่งเสริมเศรษฐกิจการท่องเที่ยวอย่างยั่งยืน อํานวยความสะดวกปลอดภัยให้กับพุทธศาสนิกชนและนักท่องเที่ยว ตามนโยบายของรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม ดําเนินโครงการก่อสร้างถนนสายแยกทางหลวงแผ่นดินหมายเลข 2 - พิพิธภัณฑ์ธรรมเจดีย์ อําเภอเมือง จังหวัดอุดรธานี (ทางหลวงชนบทสาย อด.1076) เสร็จสมบูรณ์ พร้อมมอบเป็นของขวัญปีใหม่ 2566 ให้กับประชาชน ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ซึ่งถนนสายดังกล่าวจะช่วยส่งเสริมเศรษฐกิจด้านการขนส่งการท่องเที่ยว เป็นการรองรับปริมาณการจราจรของพุทธศาสนิกชนและนักท่องเที่ยวที่จะเดินทางมาสักการบูชาพิพิธภัณฑ์ธรรมเจดีย์ พระธรรมวิสุทธิมงคล (หลวงตาพระมหาบัว ญาณสัมปันโน) ณ วัดป่าบ้านตาด หรือวัดเกสรศีลคุณ
แต่เดิมถนนสายดังกล่าวมีเพียง 2 ช่องจราจร เป็นเส้นทางที่คับแคบประชาชน นักเรียน และนักท่องเที่ยวไม่ได้รับความสะดวกปลอดภัยในการเดินทาง ประกอบกับมีความถี่ในการเกิดอุบัติเหตุบ่อยครั้ง กระทรวงมหาดไทย จึงได้ทําหนังสือขอรับการสนับสนุนเส้นทางถึงกระทรวงคมนาคม ในการปรับปรุงถนนสายดังกล่าว เพื่อให้ประชาชนมีคุณภาพชีวิตที่ดีขึ้น ซึ่งสอดรับกับนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ได้สั่งการให้ ทช. ดําเนินภารกิจยกระดับมาตรฐานทางหลวงชนบท ส่งเสริมเศรษฐกิจด้านการขนส่งการท่องเที่ยวในพื้นที่อย่างยั่งยืน ทช. จึงได้ดําเนินโครงการก่อสร้างถนนสายแยก ทล.2 - พิพิธภัณฑ์ธรรมเจดีย์ อําเภอเมือง จังหวัดอุดรธานี (ทางหลวงชนบทสาย อด.1076) ระยะทางรวม 7.395 กิโลเมตร ซึ่งปัจจุบันได้ดําเนินการก่อสร้างเสร็จสมบูรณ์ โดยจะช่วยรองรับปริมาณการจราจรของพุทธศาสนิกชนและนักท่องเที่ยวที่จะเดินทางมาสักการบูชาพิพิธภัณฑ์ธรรมเจดีย์ พระธรรมวิสุทธิมงคล (หลวงตาพระมหาบัวญาณสัมปันโน) ณ วัดป่าบ้านตาด เนื่องจากเป็นสถานที่สําคัญและมีชื่อเสียงในจังหวัด ซึ่งการก่อสร้างได้ขยายช่องจราจรจากเดิม 2 ช่องจราจร เป็น 4 ช่องจราจร ใช้งบประมาณในการก่อสร้างรวม 333.466 ล้านบาท แบ่งการก่อสร้างออกเป็น 3 ช่วง ดังนี้
1. ช่วง กม.ที่ 0+000 เชื่อม ทล.2 (กม. ที่ 447) รูปแบบโครงการเป็นถนนผิวจราจรคอนกรีตเสริมเหล็ก 4 ช่องจราจร ช่องละ 3.50 เมตร ไหล่ทางกว้างข้างละ 2.50 เมตร ปูทับผิวจราจรด้วยแอสฟัลท์ติกคอนกรีต
2. ช่วง กม. ที่ 0+000 - 1+100 รูปแบบโครงการเป็นถนนผิวจราจรแอสฟัลท์ติกคอนกรีต 4 - 6 ช่องจราจร ช่องละ 3.50 เมตร ไหล่ทางกว้างข้างละ 2.50 เมตร
3. ช่วง กม. ที่ 1+100 - 7+395 รูปแบบโครงการเป็นถนนผิวจราจรแอสฟัลท์ติกคอนกรีต 4 ช่องจราจร ช่องละ 3.50 เมตร ไหล่ทางกว้างข้างละ 1.50 - 2.50 เมตร
นอกจากนี้ ทช. ยังได้คํานึงถึงความปลอดภัย เพื่อรองรับการเดินทางของประชาชนตั้งแต่จุดเริ่มต้นสายทาง โดยได้กําหนดให้มีจุดพักคอยหรือจุดนัดพบบริเวณต้นทางขาเข้าและปลายทางขาออกของโครงการ พร้อมก่อสร้างทางเท้ากว้าง 5 เมตร รองรับผู้พิการ ศาลาพักคอยผู้โดยสาร การติดตั้งไฟฟ้าแสงสว่างตลอดสายทาง พร้อมติดตั้งอุปกรณ์อํานวยความปลอดภัย ป้ายจราจร รวมถึงได้ติดตั้งป้ายสัญญาณไฟจราจรบริเวณทางแยกและบริเวณทางข้ามหน้าโรงเรียนอีกด้วย
รัฐบาลไทย-ข่าวทำเนียบรัฐบาล-รองนายกฯ พล.อ.ประวิตรฯ ร่วมประชาสัมพันธ์งาน OTOP City 2022 และเทศกาลไหมไทย 2565 ชื่นชม OTOP ไทย ทันสมัย สวยงาม ย้ำรัฐบาลส่งเสริมการตลาดทั้งในและต่างประเทศ
วันอังคารที่ 13 ธันวาคม 2565
รองนายกฯ พล.อ.ประวิตรฯ ร่วมประชาสัมพันธ์งาน OTOP City 2022 และเทศกาลไหมไทย 2565 ชื่นชม OTOP ไทย ทันสมัย สวยงาม ย้ํารัฐบาลส่งเสริมการตลาดทั้งในและต่างประเทศ
รองนายกฯ พล.อ.ประวิตรฯ ร่วมประชาสัมพันธ์งาน OTOP City 2022 และเทศกาลไหมไทย 2565 ชื่นชม OTOP ไทย ทันสมัย สวยงาม ย้ํารัฐบาลส่งเสริมการตลาดทั้งในและต่างประเทศ หวังเพิ่มรายได้ให้ผู้ผลิต กระตุ้นเศรษฐกิจฐานราก
นางสาวทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า วันนี้ (13 ธันวาคม 2565) เวลา 09.10 น. พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นําคณะผู้บริหารกระทรวงมหาดไทย เข้าพบ พลเอก ประวิตร วงษ์สุวรรณ รองนายกรัฐมนตรี เพื่อจัดกิจกรรมประชาสัมพันธ์การจัดงาน OTOP City 2022 และการจัดงานเทศกาลไหมไทย 2565 (Thai Silk Festival 2022) โดยมีนายสันติ พร้อมพัฒน์ รัฐมนตรีช่วยว่าการกระทรวงการคลัง เข้าร่วมด้วย
โอกาสนี้ รองนายกรัฐมนตรีเยี่ยมชมการจัดแสดงผ้าไทยลวดลายต่าง ๆ เช่น ผ้าจกราชบุรี ผ้าแพรวา ผ้าขิด และกระเช้าของขวัญปีใหม่ที่รวบรวมผลิตภัณฑ์งานหัตถกรรม งานฝีมือ อาหาร และผลิตภัณฑ์เพื่อสุขภาพ
“รองนายกรัฐมนตรี พลเอก ประวิตรฯ ชื่นชมผลิตภัณฑ์ผ้าไทยและสินค้า OTOP อื่น ๆ ที่มีการพัฒนาต่อเนื่อง ออกแบบลวดลายได้ทันสมัย สวยงาม สามารถประยุกต์ใช้ได้ทุกโอกาส ทุกกิจกรรม และใช้ได้ในชีวิตประจําวัน รวมทั้งมอบเป็นของที่ระลึกในโอกาสต่าง ๆ และเป็นของขวัญปีใหม่ที่ทรงคุณค่า ขอทุกฝ่ายร่วมรักษาและต่อยอดการอนุรักษ์และสืบสานภูมิปัญญาผ้าไทย ช่วยกันพัฒนาเพื่อสร้างอาชีพ สร้างรายได้ จากภูมิปัญญาท้องถิ่นที่มีอยู่แล้ว โดยรัฐบาลพร้อมส่งเสริมการตลาดทั้งในและต่างประเทศเพื่อกระตุ้นเศรษฐกิจฐานราก และเพื่อเพิ่มรายได้ให้ประชาชนในชุมชน รวมทั้งผู้ผลิตและผู้ประกอบการด้วย” นางสาวทิพานัน กล่าว
สําหรับการจัดงาน OTOP City 2022 กําหนดจัดระหว่างวันที่ 17-25 ธันวาคม 2565 ณ อาคารชาเลนเจอร์ 1-3 ศูนย์แสดงสินค้าและการประชุม อิมแพ็ค เมืองทองธานี โดยมีการจัดแสดงและจําหน่ายผลิตภัณฑ์ OTOP ต่าง ๆ รวมทั้งการพัฒนาทักษะการจัดแสดงและจําหน่ายสินค้าตามนโยบายของรัฐบาล พร้อมสร้างการเรียนรู้การพัฒนาผลิตภัณฑ์ OTOP แก่ผู้ผลิตและผู้ประกอบการเพื่อให้สอดคล้องกับความต้องการของกลุ่มลูกค้า
ส่วนการจัดงานเทศกาลไหมไทย 2565 (Thai Silk Festival 2022) กําหนดจัดระหว่างวันที่ 15-18 ธันวาคม 2565 ณ ศูนย์การประชุมแห่งชาติสิริกิติ์ เพื่อส่งเสริมอัตลักษณ์ วัฒนธรรม และภูมิปัญญาผ้าไทย พร้อมทั้งเผยแพร่องค์ความรู้เกี่ยวกับไหมไทยในการเสริมสร้างคุณค่าของผลิตภัณฑ์และการพัฒนาที่ยั่งยืน ทั้งยังเปิดโอกาสให้กลุ่มผู้ผลิต ผู้ประกอบการ OTOP ประเภทผ้าและเครื่องแต่งกาย ช่างทอผ้า และกลุ่มที่ได้รับผลกระทบจากสถานการณ์โควิด-19 ได้มีพื้นที่ในการแสดงผลงานและเพิ่มช่องทางการตลาดไปสู่สากล ช่วยเพิ่มยอดจําหน่ายเพื่อให้มีรายได้เพิ่มขึ้น แก้ไขปัญหาความยากจน และความเดือดร้อนของประชาชนอย่างเป็นระบบและยั่งยืนตามหลักปรัชญาของเศรษฐกิจพอเพียง
รัฐบาลไทย-ข่าวทำเนียบรัฐบาล-ยสท. ลงนามข้อตกลงคุณธรรมโครงการจัดซื้อเครื่องจักรผลิตยาเส้นขนาดเล็ก วงเงิน 384 ล้านบาท ตอกย้ำความเป็นองค์กรโปร่งใส ไร้คอร์รัปชัน
วันอังคารที่ 13 ธันวาคม 2565
ยสท. ลงนามข้อตกลงคุณธรรมโครงการจัดซื้อเครื่องจักรผลิตยาเส้นขนาดเล็ก วงเงิน 384 ล้านบาท ตอกย้ําความเป็นองค์กรโปร่งใส ไร้คอร์รัปชัน
ยสท.จัดพิธีลงนามข้อตกลงคุณธรรมโครงการซื้อเครื่องจักรผลิตยาเส้นขนาดเล็ก กําลังการผลิตประมาณ 500 กิโลกรัมต่อชั่วโมง พร้อมอุปกรณ์ และค่าติดตั้ง ระหว่างการยาสูบแห่งประเทศไทย และผู้สังเกตการณ์จากองค์กรต่อต้านคอร์รัปชัน (ประเทศไทย)
การยาสูบแห่งประเทศไทย (ยสท.) จัดพิธีลงนามข้อตกลงคุณธรรม (Integrity Pact) โครงการซื้อเครื่องจักรผลิตยาเส้นขนาดเล็ก (Mini Primary line) กําลังการผลิตประมาณ 500 กิโลกรัมต่อชั่วโมง พร้อมอุปกรณ์ และค่าติดตั้ง ระหว่างการยาสูบแห่งประเทศไทย และผู้สังเกตการณ์จากองค์กรต่อต้านคอร์รัปชัน (ประเทศไทย) เพื่อให้การดําเนินงานเป็นไปด้วยความโปร่งใส แสดงถึงเจตนารมณ์ในการป้องกันการทุจริตคอร์รัปชัน ตามนโยบายของภาครัฐ ณ ห้องกรองทิพย์ สมาคมสโมสรพนักงานยาสูบกรุงเทพมหานคร การยาสูบแห่งประเทศไทย สํานักงานใหญ่ คลองเตย
นายภูมิจิตต์ พงษ์พันธุ์งาม ผู้ว่าการการยาสูบแห่งประเทศไทย กล่าวว่า ยสท. ได้ดําเนินการจัดซื้อเครื่องจักรผลิตยาเส้นขนาดเล็ก (Mini Primary Line) กําลังการผลิตประมาณ 500 กิโลกรัม/ชั่วโมง พร้อมอุปกรณ์และค่าติดตั้ง รวมค่าใช้จ่ายอื่น ๆ ณ อาคาร B-02 ฝ่ายผลิตด้านใบยา การยาสูบแห่งประเทศไทย พระนครศรีอยุธยา มีวัตถุประสงค์สําคัญคือการลดต้นทุนค่าใช้จ่ายในกระบวนการผลิต เพื่อรองรับการแข่งขันกับบุหรี่ต่างประเทศ และตอบสนองความต้องการของผู้บริโภค โดยใช้จ่ายจากเงินงบประมาณของ ยสท. ประจําปีงบประมาณ 2566 - 2567 วงเงินในการจัดซื้อจัดจ้างเป็นเงิน 384,023,000 บาท รวมภาษีมูลค่าเพิ่ม
ผู้ว่าการ ยสท. กล่าวเพิ่มเติมว่า ข้อตกลงคุณธรรม (Integrity Pact) จะเป็นเครื่องมือสําคัญในการป้องกันการทุจริตโครงการจัดซื้อจัดจ้างภาครัฐ เพื่อให้กระบวนการจัดซื้อจัดจ้างมีความโปร่งใส และตรวจสอบได้ ซึ่งโครงการซื้อเครื่องจักรผลิตยาเส้นขนาดเล็กนี้ได้รับการพิจารณาจากคณะกรรมการความร่วมมือป้องกันการทุจริต กรมบัญชีกลาง ให้เข้าร่วมโครงการข้อตกลงคุณธรรม ประจําปี 2566 โดยโครงการจัดซื้อจัดจ้างที่ได้รับการคัดเลือกให้เข้าร่วมโครงการข้อตกลงคุณธรรมจะต้องเรียนเชิญผู้สังเกตการณ์จากองค์กรต่อต้านคอร์รัปชัน (ประเทศไทย) เข้าร่วมสังเกตการณ์ทุกกระบวนการในการจัดซื้อจัดจ้างตาม พ.ร.บ. การจัดซื้อจัดจ้างภาครัฐและการบริหารพัสดุภาครัฐ พ.ศ. 2560 เพื่อแสดงถึงความโปร่งใสในการดําเนินการของหน่วยงานภาครัฐ
ผู้ว่าการ ยสท. กล่าวย้ําว่า การลงนามข้อตกลงคุณธรรมระหว่าง ยสท. และผู้สังเกตการณ์ในวันนี้ ถือเป็นการแสดงเจตนารมย์อันแรงกล้าของ ยสท. ที่จะดําเนินโครงการด้วยความโปร่งใส เป็นธรรม ปลอดจากการทุจริตหรือการกระทําโดยมิชอบทั้งปวง เพื่อประโยชน์ต่อประเทศชาติและประชาชนอย่างแท้จริง และ ยสท. ขอให้คํามั่นสัญญาว่าจะปฏิบัติตามข้อตกลงคุณธรรมทุกประการ
รัฐบาลไทย-ข่าวทำเนียบรัฐบาล-เปิดขายแล้ววันนี้! พันธบัตรสุขใจให้ออม 4.5 หมื่นล้าน ขายผ่านธนาคารกรุงเทพ ธนาคารกรุงไทย ธนาคารกสิกรไทย และธนาคารไทยพาณิชย์
วันอังคารที่ 13 ธันวาคม 2565
เปิดขายแล้ววันนี้! พันธบัตรสุขใจให้ออม 4.5 หมื่นล้าน ขายผ่านธนาคารกรุงเทพ ธนาคารกรุงไทย ธนาคารกสิกรไทย และธนาคารไทยพาณิชย์
เปิดขายแล้ววันนี้! พันธบัตรสุขใจให้ออม 4.5 หมื่นล้าน ขายผ่านธนาคารกรุงเทพ ธนาคารกรุงไทย ธนาคารกสิกรไทย และธนาคารไทยพาณิชย์
วันนี้ 13 ธันวาคม 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า หลังจากที่รัฐบาล โดยกระทรวงการคลังได้เปิดจําหน่ายพันธบัตรออมทรัพย์ รุ่นสุขใจให้ออม วงเงินรวม 60,000 ล้านบาท ตั้งแต่วันนี้ 7 ธันวาคม 2565 ที่ผ่านมา โดยมีช่องทางจําหน่าย 2 ช่องทาง คือ 1)จําหน่ายพันธบัตรผ่านวอลเล็ต สบม. วงเงิน 15,000 ล้านบาท ซึ่งจําหน่ายหมดแล้ว และจําหน่ายผ่านธนาคารตัวแทนจําหน่ายสําหรับประชาชน วงเงิน 45,000 ล้านบาท
นางสาวรัดชา กล่าวว่า ในส่วนของการจําหน่ายผ่านธนาคาร กระทรวงการคลังแจ้งเปิดจําหน่ายพันธบัตรออมทรัพย์ “รุ่นสุขใจให้ออม” ผ่านธนาคารตัวแทนจําหน่ายทั้ง 4 แห่ง ได้แก่ ธนาคารกรุงเทพ ธนาคารกรุงไทย ธนาคารกสิกรไทย และธนาคารไทยพาณิชย์ เริ่มตั้งแต่วันนี้ 13 ธันวาคม 2565 โดยแบ่งเป็น 2 กลุ่ม คือ
1.ประชาชนทั่วไป จองซื้อได้ระหว่างวันที่ 13 - 14 ธันวาคม 2565 วงเงิน 40,000 ล้านบาท มี 2 รุ่นอายุ ได้แก่ รุ่นอายุ 3 ปี อัตราดอกเบี้ยคงที่ร้อยละ 2.30 ต่อปี และรุ่นอายุ 10 ปี อัตราดอกเบี้ยคงที่ร้อยละ 3.00 ต่อปี และไม่จํากัดวงเงินจองซื้อ โดย สบน. จะจัดสรรแบบ Small Lot First ซึ่งผู้จองซื้อทุกท่านจะได้รับจัดสรรพันธบัตร
2.นิติบุคคลที่ไม่แสวงหากําไรที่กระทรวงการคลังกําหนด ซื้อได้ระหว่างวันที่ 19 – 20 ธันวาคม 2565 วงเงิน 5,000 ล้านบาท มีรุ่นอายุ 10 ปี อัตราดอกเบี้ยคงที่ร้อยละ 2.90 ต่อปี และไม่จํากัดวงเงินซื้อ โดย สบน. จะจัดสรรแบบ First Come First Served
ทั้งนี้ ผู้ที่สนใจสอบถามเงื่อนไขและวิธีการจัดจําหน่ายได้ที่ธนาคารทั้ง 4 แห่ง หรือ สํานักงานบริหารหนี้สาธารณะ โทร.02-271-7999 ต่อ 5809 หรือโทร.02-265-8050 ต่อ 5307
รัฐบาลไทย-ข่าวทำเนียบรัฐบาล-“กรุงไทย” สานพลัง “ชุมชนบางน้ำผึ้ง” ร่วมรักษ์สิ่งแวดล้อม มุ่งสู่ Zero Waste
วันอังคารที่ 13 ธันวาคม 2565
“กรุงไทย” สานพลัง “ชุมชนบางน้ําผึ้ง” ร่วมรักษ์สิ่งแวดล้อม มุ่งสู่ Zero Waste
ธนาคารกรุงไทย ร่วมกับ ชุมชนตําบลบางน้ําผึ้ง จัดกิจกรรม We Vayu Volunteers “อาสากรุงไทย ใส่ใจสิ่งแวดล้อมและชุมชน ณ บางน้ําผึ้ง” สนับสนุนการบริหารจัดการสิ่งแวดล้อมชุมชนอย่างครบวงจร เพื่อการพัฒนาสิ่งแวดล้อมอย่างยั่งยืน ดําเนินกิจกรรมในรูปแบบ Green Event
ธนาคารกรุงไทย ร่วมกับ ชุมชนตําบลบางน้ําผึ้ง จัดกิจกรรม We Vayu Volunteers “อาสากรุงไทย ใส่ใจสิ่งแวดล้อมและชุมชน ณ บางน้ําผึ้ง” สนับสนุนการบริหารจัดการสิ่งแวดล้อมชุมชนอย่างครบวงจร เพื่อการพัฒนาสิ่งแวดล้อมอย่างยั่งยืน ดําเนินกิจกรรมในรูปแบบ Green Event ที่หลีกเลี่ยงการสร้างมลภาวะ และเลือกใช้วัสดุจากธรรมชาติที่ย่อยสลายได้ โดยพนักงานจิตอาสา Vayu Volunteers ได้จัดทําถังหมักขยะอินทรีย์ Green Cone สําหรับบําบัดขยะ มอบให้ชุมชน 140 ครัวเรือน และบอลจุลินทรีย์ 1,300 ลูก สําหรับบําบัดน้ําในคลองบางน้ําผึ้ง พร้อมร่วมกับทีมงานโรงพยาบาลส่งเสริมสุขภาพตําบลบางน้ําผึ้ง (รพ.สต.) และอาสาสมัครสาธารณสุขประจําหมู่บ้าน (อสม.) ลงพื้นที่มอบถุงยังชีพและของใช้จําเป็นให้กับผู้ป่วยติดเตียงในชุมชน
​การจัดกิจกรรมในครั้งนี้ สนับสนุนแนวคิด Zero Waste ที่ต้องการลดปริมาณขยะตั้งแต่ต้นทาง โดยรวบรวมดินที่ได้จากการเปลี่ยนเศษอาหารจากห้องอาหารของธนาคารด้วยเครื่อง Inno Waste ปริมาณ 70 กิโลกรัม และขวดน้ําพลาสติกที่รวบรวมจาก RELIFE MACHINE ตู้คืนขวดสะสมแต้ม จากโครงการ “กรุงไทย RELIFE เปลี่ยนฟื้นคืนชีวิต” จํานวน 7,425 ใบ นําไปมอบให้กับวัดจากแดง โดยขวดพลาสติกจะถูกนําไปรีไซเคิล ผลิตเป็นเส้นใย เพื่อ Upcycle ทอเป็นจีวรพระและเครื่องนุ่งห่ม
​
ธนาคารกรุงไทย มุ่งสู่การเป็นธนาคารแห่งความยั่งยืน ดําเนินโครงการ CSR และจัดกิจกรรมจิตอาสาอย่างต่อเนื่อง เพื่อสนับสนุนการพัฒนาชุมชน ทั้งทางด้านเศรษฐกิจ สังคม ควบคู่ไปกับการใส่ใจสิ่งแวดล้อม โดยนํากรอบการทํางานและเป้าหมายการพัฒนาที่ยั่งยืน (SDGs) ขององค์การสหประชาชาติมาเป็นส่วนหนึ่งของการดําเนินงาน ซึ่งจะนําไปสู่การแก้ปัญหาด้านสุขภาพและความเป็นอยู่ที่ดี (Good health and well-being) ด้านสุขอนามัยและการจัดการน้ําที่ยั่งยืน (Clean Water and Sanitation) ให้บรรลุเป้าหมายเมืองและชุมชนที่ยั่งยืน (Sustainable Cities and Communities) และเป้าหมายการแก้ปัญหาโลกร้อน (Climate Action) สอดคล้องกับวิสัยทัศน์ กรุงไทย เคียงข้างไทย สู่ความยั่งยืน
รัฐบาลไทย-ข่าวทำเนียบรัฐบาล-ครม.อนุมัติโครงการทางหลวงพิเศษหมายเลข 82 สายทางยกระดับบางขุนเทียน - บ้านแพ้ว
วันอังคารที่ 13 ธันวาคม 2565
ครม.อนุมัติโครงการทางหลวงพิเศษหมายเลข 82 สายทางยกระดับบางขุนเทียน - บ้านแพ้ว
ครม.อนุมัติโครงการทางหลวงพิเศษหมายเลข 82 สายทางยกระดับบางขุนเทียน - บ้านแพ้ว
วันนี้ 13 ธันวาคม 65 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า คณะรัฐมนตรีมีมติอนุมัติให้กรมทางหลวง (ทล.) ดําเนินโครงการทางหลวงพิเศษหมายเลข 82 สายทางยกระดับบางขุนเทียน - บ้านแพ้ว ตามที่กระทรวงคมนาคมเสนอ โดยให้เอกชนร่วมลงทุนในการดําเนินงานและบํารุงรักษา (O&M) (โครงการร่วมลงทุน O&M) ตามหลักการของโครงการร่วมลงทุน O&M ที่คณะกรรมการนโยบายการร่วมลงทุนระหว่างรัฐและเอกชน (คกก.PPP) ให้ความเห็นชอบ โดยให้ดําเนินการให้เป็นไปตามกฎหมาย ระเบียบ และมติ ครม. ที่เกี่ยวข้องอย่างเคร่งครัด
นางสาวรัชดา กล่าวว่า ปัจจุบัน ทล. อยู่ระหว่างการดําเนินงานก่อสร้างโครงการทางหลวงพิเศษหมายเลข 82 สายทางยกระดับบางขุนเทียน - บ้านแพ้ว (โครงการ M82) ระยะทางประมาณ 24.7 กม. แบ่งออกเป็น 2 ระยะ ได้แก่ ระยะที่ 1 ช่วงบางขุนเทียน - เอกชัย ด้วยแหล่งเงินงบฯ ปี 63 - 65 คาดว่าจะแล้วเสร็จปี 66 และระยะที่ 2 ช่วงเอกชัย - บ้านแพ้ว ด้วยแหล่งเงินงบฯ เงินทุนค่าธรรมเนียม ผ่านทาง (เงินทุนค่าธรรมเนียมฯ) จากแผนประมาณการรายจ่ายที่ได้ขอความตกลงกับกระทรวงการคลังระหว่างปี 65 - 67 คาดว่าจะแล้วเสร็จปี 68
นางสาวรัชดา กล่าวต่อไปว่า โครงการร่วมลงทุน O&M ครอบคลุมงานออกแบบ ก่อสร้าง และติดตั้งงานระบบและองค์ประกอบที่เกี่ยวข้องสําหรับโครงการ M82 ดําเนินงานและบํารุงรักษาโครงการ M82 ทั้งในส่วนของงานโยธา ที่รัฐเป็นผู้ลงทุนและงานระบบที่เอกชนเป็นผู้ลงทุน ทั้งนี้ โครงการร่วมลงทุน O&M มีลักษณะโครงการ ดังนี้ ควบคุมการเข้าออกอย่างสมบูรณ์ รองรับการสัญจรที่สามารถใช้ความเร็วได้อย่างปลอดภัยตามที่กฎหมายกําหนด มีระบบจัดเก็บค่าผ่านทางแบบระบบปิด (Closed System) คิดค่าผ่านทางตามระยะทางแบบมีค่าแรกเข้า ชําระค่าธรรมเนียมผ่านทางอัตโนมัติแบบไม่มีไม้กั้น (ระบบ M-Flow) หรือรูปแบบที่เหมาะสม - มีจุดขึ้น - ลง โครงการทางหลวงพิเศษ M82 เพื่อเชื่อมโยง กับโครงข่ายคมนาคมหลักตลอดแนวเส้นทาง รวม 6 แห่ง มีอาคารศูนย์ควบคุมกลาง อาคารหน่วยตรวจการณ์และกู้ภัย อาคารศูนย์ดําเนินงานและบํารุงรักษา และอาคารปฏิบัติงานซ่อมบํารุง
สําหรับระยะเวลาของโครงการร่วมลงทุน O&M รวมทั้งสิ้นไม่เกิน 32 ปี นับแต่วันเริ่มต้นงานที่ ทล. กําหนดไว้ ในหนังสือแจ้งให้เริ่มงาน แบ่งออกเป็น 2 ระยะ ได้แก่ ระยะเวลาการออกแบบและก่อสร้างไม่เกิน 2 ปี และระยะเวลาการดําเนินงานและบํารุงรักษาไม่เกิน 30
รัฐบาลไทย-ข่าวทำเนียบรัฐบาล-พม. เข้าช่วยเหลือกลุ่มเด็กนั่งขอเงินหน้าตลาดอินดี้ ย่านดาวคะนอง กทม.
วันอังคารที่ 13 ธันวาคม 2565
พม. เข้าช่วยเหลือกลุ่มเด็กนั่งขอเงินหน้าตลาดอินดี้ ย่านดาวคะนอง กทม.
พม. เข้าช่วยเหลือกลุ่มเด็กนั่งขอเงินหน้าตลาดอินดี้ ย่านดาวคะนอง กทม.
เมื่อวันที่ 11 ธ.ค. 65นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ ในฐานะโฆษกกระทรวงการพัฒนาสังคมและความมั่นคงของมนุษย์ เปิดเผยว่า กรณี เพจ Drama-addict โพสต์เกี่ยวกับกลุ่มเด็กมานั่งขอเงินทุกๆ วัน ที่บริเวณหน้าตลาดอินดี้ ย่านดาวคะนอง กรุงเทพฯ ทั้งนี้ เจ้าหน้าที่บ้านพักเด็กและครอบครัวกรุงเทพมหานคร พร้อมด้วยเพจ Drama-addict สํานักงานเขตจอมทอง สํานักเทศกิจ และสถานีตํารวจนครบาลบางมด (สน.บางมด) ได้ร่วมกันลงพื้นที่ตลาดอินดี้เพื่อตวจสอบข้อเท็จแล้ว และได้พบกลุ่มเด็ก จํานวน 4 คน กําลังนั่งขอเงิน
นางสาวแรมรุ้ง กล่าวเพิ่มเติมว่า เด็กกลุ่มดังกล่าว เป็นกลุ่มเด็กชาย จํานวน 4 คน อายุระหว่าง 12 - 15 ปี ซึ่งหลังจากพูดคุยแล้ว เจ้าหน้าที่บ้านพักเด็กฯ ได้พาเด็กๆ ไปลงบันทึกประจําวันไว้เป็นหลักฐานที่ สน.บางมด จากนั้น ได้พาเด็กทั้ง 4 คน เข้ารับการสงเคราะห์ที่สถานแรกรับเด็กชายปากเกร็ด (บ้านภูมิเวท) จ.นนทบุรี พร้อมทั้งติดตามหาครอบครัวเด็กต่อไป ทั้งนี้ หากท่านพบเห็นเด็กประสบปัญหาความเดือดร้อนทางสังคม สามารถแจ้ง ศูนย์ช่วยเหลือสังคม สายด่วน พม. โทร. 1300 บริการฟรี 24 ชั่วโมง สํานักงานพัฒนาสังคมและความมั่นคงของมนุษย์ทุกจังหวัด และศูนย์ช่วยเหลือสังคมตําบลทั่วประเทศ รวมทั้งอาสาสมัครพัฒนาสังคมและความมั่นคงของมนุษย์ (อพม.) ในพื้นที่